હસીન જહાં મુજબ તેને શમીની હરકતો વિશે પહેલા કોઈ અંદાજો નહોતો. પરંતુ એક દિવસ ભૂલથી શમીનો ફોન તેના હાથમાં આવી ગયો. જ્યારે તેણે શમીનું ચેટ વાચ્યું તો દંગ રહી ગઈ. શમીનું કેટલીય મહિલાઓ સાથે અફેર છે. હસીને શમી અને અન્ય યુવતીઓ વચ્ચે થયેલી વાતચીતના સ્ક્રીનશોટ પણ શેર કરી દીધા. જોકે શમીનું કહેવું છે કે આ તેનો ફોન નથી. તેને ફસાવવા માટે ષડયંત્ર રચવામાં આવ્યું છે. હસીનના આરોપોમાં કેટલું તથ્ય છે તે તો તપાસ બાદ જ સામે આવશે.